|  |  |  |
| --- | --- | --- |
|  | ***Bajóti Közös Önkormányzati Hivatal***  ***jegyzője***  ***2533. Bajót Kossuth L. 147.***  ***Tel./Fax.:33/449-265*** |  |

**FELHÍVÁS EBÖSSZEÍRÁSRA!**

**Tisztelt Lakosság!**

települési önkormányzatok – ebrendészeti feladataik elvégzése érdekében és a veszettség elleni oltás járványvédelmi vonatkozásaira tekintettel – az állatok védelméről és kíméletéről szóló 1998. évi XXVIII. törvény 42/B. §-a alapján ebösszeírást kötelesek végezni.

Nagysáp Község közigazgatási területén **2025. november 3 – 2025. december 3.** közötti időben történik meg a település közigazgatási területén tartott, 3 hónapnál idősebb ebekre vonatkozó adatkérés és összeírás.

Az összeírás célja – a településen tartott kutyák adatainak, tulajdonosaik, illetve tartóik elérhetőségének nyilvántartása, – a veszettség elleni védekezés, – az állatok tulajdonosai, tartói és más személyek jogainak, személyes biztonságának és tulajdonának védelme, valamint – állatvédelmi feladatok ellátása érdekében.

Ezúton is felhívom az ebtartók, ebtulajdonosok figyelmét, hogy 2020. január 1. napjától minden négy hónaposnál idősebb eb csak transzponderrel (microchip-pel) megjelölve tartható. Kérem, hogy a még meg nem jelölt ebeket szíveskedjenek állatorvosnál megjelöltetni.

Az ebösszeírás önbevallásos módszerrel történik, ezért felhívjuk a figyelmet, hogy a Nyilatkozat beszerzése az ebtulajdonos/ebtartó kötelessége. **Azok az eb tulajdonosok, akik az adatszolgáltatásnak még nem tettek eleget, 2025. december 3-ig kitöltve juttassák vissza az erre a célra szolgáló nyilatkozatot** a Polgármesteri Hivatalba (2524. Nagysáp Köztársaság tér 1. hétfőtől-csütörtökig 8-15 óra között, pénteken 8-12 óra között) vagy postai úton a Polgármesteri Hivatal 2524. Nagysáp Köztársaság tér 1. címre, illetve beküldhető e-mailben is a titkarsag@nagysap.hu címre.

**Fontos!** A nyilatkozata hétvégi házaknál, pincéknél tartott ebekre is vonatkozik!

**Az ebösszeírás során az ebtulajdonosok és -tartók számára az adatszolgáltatás kötelező, aki azt nem teljesíti, 75.000.-Ft összegű állatvédelmi bírsággal sújtható.**

A „NYILATKOZAT” word formátumban letölthető a <https://nagysap.hu/igazgatasi-ugyekhez-tartozo-nyomtatvanyok/ebnyilatkozat/> oldalról, illetve beszerezhető a Városháza portaszolgálatánál.

Felhívjuk a figyelmet arra, hogy amennyiben az Ebösszeíró Nyilatkozatban szereplő adatokban változás állna be, továbbá amennyiben ezen időpont után kerül az eb a felügyelete alá, azt be kell jelenteni a Polgármesteri Hivatal részére.

Köszönjük együttműködésüket

Dr. Tarnóczy Tünde sk.

jegyző